Diari Oficial de la Generalitat Valenciana


Sumari del DOGV 3540, del 16-07-1999 (1999/6388)

Acord de 23 d'abril de 1999, de la Comissió Territorial d'Urbanisme d'Alacant, relatiu a la modificació puntual número 11 del Pla General de Xixona.
----------------------------------------------------------------------------------------------------------------------------------------------------

### Dades del document

Número de DOGV
:   3540

Data del DOGV
:   16-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6388


Data del document
:   23-04-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Xixona
    * pla d'urbanisme

Acord de 23 d'abril de 1999, de la Comissió Territorial d'Urbanisme d'Alacant, relatiu a la modificació puntual número 11 del Pla General de Xixona. [1999/M6388]
  
Vist l'expedient de referència i de conformitat amb els següents:
  
Antecedents de fet
  
Primer
  
L'Ajuntament, en sessió plenària del dia 22 de gener de 1998, acordà la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 27 de juny de 1997, i en un dels diaris de major difusió provincial el 15 de maig de 1997, i no s'ha presentat cap al·legació.
  
Segon
  
El present expedient fou objecte d'acord per la Comissió Territorial d'Urbanisme de 17 d'abril de 1998, en el sentit d'aprovar definitivament les modificacions A-1, A-4 i B, i es deixa en suspens l'aprovació de la A-2 segons la declaració d'impacte ambiental negativa; igualment se suspenia l'aprovació definitiva de la modificació A-3 fins que no se sol·licitara informe a la Confederació Hidrogràfica del Xúquer.
  
Tercer
  
L'Ajuntament, amb data 15 de gener de 1999, presenta nova documentació a fi d'esmenar l'anterior acord de la Comissió Territorial d'Urbanisme, aprovada en sessió plenària de 22 d'octubre de 1998.
  
Quart
  
La documentació està integrada per memòria informativa i justificativa, plans vigents i modificats (núm. 4, núm. 5, núm. 6 i 75) i normes urbanístiques actuals i proposta de modificació.
  
Cinqué
  
El present expedient estava integrat per dues modificacions, les A i B, i dins d'aquestes sis submodificacions, les primeres relatives a la modificació dels límits del sòl urbà, i les segones a canvis en les Normes Urbanístiques del Pla General d'Ordenació Urbana. Quant a les modificacions A-2 i A-3, objecte del present acord, es refereixen a:
  
A-2: es proposa el canvi de classificació de 570 m2 de sòl no urbanitzable de protecció paisatgística a sòl urbà industrial a la zona Moratell, a fi d'arreplegar una nau edificada anteriorment al Pla General d'Ordenació Urbana.
  
A-3: es proposa el canvi de classificació de 2.900 m2 de sòl no urbanitzable a sòl urbà en la zona confrontant amb el carrer de Sant Francesc per a englobar una nau existent i en funcionament.
  
Es justifica la proposta que s'ha tractar de solucionar el problema de límit en la Delimitació de Sòl Urbà i s'emparen edificacions anteriors al Pla General d'Ordenació Urbana que han quedat al marge de la legalitat per quedar excloses del sòl urbà, potser per una errada en els plans topogràfics que no reflectiren fidelment la realitat.
  
Sisé
  
Consten en l'expedient els informes sectorials següents:
  
Declaració d'Impacte Ambiental de la Conselleria de Medi Ambient de data 22 d'octubre de 1998, acceptable per a la modificació A-2.
  
Informe de la Confederació Hidrogràfica del Xúquer de data 12 de novembre de 1998, pel qual s'informa que, pel que fa a la modificació A-3, no l'afecta cap barranc.
  
Consideracions tecnicojurídiques
  
Primera
  
La tramitació efectuada fins a la data per l'Ajuntament es considera, en línies generals, correcta, de conformitat amb allò que s'ha disposat en els articles 38 i 55 de la LRAU.
  
Segona
  
La documentació aportada es considera completa, de conformitat amb allò que s'ha disposat en els articles 27 i concordants de la LRAU.
  
Tercera
  
Les determinacions contingudes en el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, una vegada han sigut esmenades les observacions efectuades per la Comissió Territorial d'Urbanisme en l'Acord de 17 d'abril de 1998, relatives a les modificacions A-2 i A-3, de les integrants de l'expedient.
  
Quarta
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menors de 50.000 habitants, de conformitat amb allò que s'ha disposat en els articles 55.1 i 39 de la LRAU, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
Vistos els preceptes legals citats, la Llei de Règim Jurídic de les Administracions Públiques i del Procediment Administratiu Comú i la resta de disposicions de pertinent aplicació, la Comissió Territorial d'Urbanisme acorda:
  
Primer
  
Aprovar definitivament les modificacions A-2 i A-3, ambdues dins de la modificació puntual número 11 del Pla General d'Ordenació Urbana de Xixona.
  
Segon
  
Publicar íntegrament el present acord d'aprovació en el Diari Oficial de la Generalitat Valenciana a l'efecte de la seua immediata entrada en vigor, de conformitat amb allò que s'ha disposat en els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que no té el document de Normes Urbanístiques.
  
Contra el present acord, que no esgota la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons que disposen els articles 114 i 115 de la Llei de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999, de 13 de gener, i 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.